dopadla na striešku nad vchodom, ktorá stlmila jej pád. Žena prekonala len niekoľko výškových metrov a utrpela iba drobné poranenia. Po udalosti začala bezradne chodiť po strieške, na čo svedkovia udalosti privolali hasičov s plošinou. Jej použitie však napokon nebolo nutné. Ženu sa podarilo dostať do bezpečia bez väčšej námahy oknom bytu na prvom poschodí, ktorého obyvateľka bola v tom čase doma.
"Suseda je psychicky chorá a už sme si s ňou toho veľa užili. Stalo sa už aj to, že chodila nahá a bosá v noci po bloku i po sídlisku. Jej rodina si s ňou nevie rady. Pred niekoľkými dňami bola hospitalizovaná na psychiatrii, ale pýtala sa domov. A teraz spravila toto...," informovali nás susedia nešťastnej ženy, ktorí ešte pred príchodom záchranky a hasičov na ňu naliehali, aby po strieške nechodila sem a tam, aby si neublížila. Žena si sadla a odovzdane čakala, čo sa bude diať ďalej.